Wenke T | Roekeloos
‘n Bietjie gliserien in die water verhoed dat ‘n plastiektafeldoek verhard wanneer jy dit was.
Maak ‘n mengsel van gliserien en die geel van ‘n eier. Wend aan en laat droog word. Was in koue water.
Maak die toetsbord van jou rekenaar skoon met wit tandepasta.
Toiletbakke kan silwerskoon gemaak word deur verslane Coke of Pepsi te gebruik. Laat dit vir ‘n ruk staan en spoel uit.
Maak ‘n pasta van boraks en suurlemoensap, spoel die toilet en smeer die pasta aan vlekke in die toilet.
Laat dit vir 2 ure so staan en skrop dan.
Om verstopte afvoerpype weer vry te laat vloei gooi jy ‘n kwart koppie koeksoda in die uitloop. Gooi ‘n halwe koppie asyn agterna en plaas die prop terug. Wag 15 minute en gooi 4 liter kookwater in. Hierdie metode kan ook gebruik word om verstopte pype skoon te maak.
Probeer skottelgoedwasmiddel en kookwater om ‘n verstopte toilet oop te maak.
Jy kan ook jou toilet skoonmaak met witasyn. Sproei dit en skrop. Jy kan ook reuke beveg deur 750 ml asyn in die toilet te gooi en dit te laat staan vir 30 minute voor jy dit afspoel.